شەفەق نیوز/ سەرچەوەیگ ئەمنی لە پارێزگای زیقار، ئمڕوو دووشەممە، خەوەردا لە پەیاکردن تەرم هاووڵاتییگ لە بیاوان باشوور پارێزگاگە.
سەرچەوەگە ئەرا ئاژانس شەفەق نیوز وت: هیزیگ ئەمنی لە بنکەی پۆلیس بەتحا، تەرم پیاویگ ناو پەنجا ساڵی پە بیاوان کنار پارێزگای موسەنا پەیا کرد، ک گورگ گەزیەسەی.
سەرچەوەگە دیاری کرد ک وەرجەیە ئاگاداری لەبان ئەو تەرمە توومار کریایە، و ئەوەگ لەلەشی مەنیە ئەرا پزشک دادوەری کلکریایە.
